Robert Blust

Robert Blust ingih punika ahli basa ring makudang-kudang soroh kaweruhan inggian punika, sekadi sejarah linguistik, leksikografi, miwahn etnologi. Blust dahat ngenahin uratian ring rumpun basa Austronesia tur sampun akéh ngicen pikolih ring pahan linguistik Austronesia.

 Biografi 
Robert Blust embas ring Cincinnati, Ohio, lan kelih ring California. Dané ngamolihang gelar sarjana jurusan antropologi ring warsa 1967 lan doktor ring jurusan linguistik duk warsa 1974 ring Universitas Hawaiʻi, Mānoa.  Dané pinaka profesor ring Jurusan Linguistik Universitas Hawaiʻi, Mānoa. Warsa 2005 ngantos 2008 dané dados manggala departemen lan sareng ring organisasi Masyarakat Linguistik Amerika.

 Austronesia 
Ngantos warsa 2018, dané dados redaktur ring Oceanic Linguistic, pinaka jurnal akademik sane maosang indik rumpun bahasa Austronesia. Blust akéh kauningin santukan dané ngaryanin kamus indik basa Austronesia, sané mamurda "Kamus Besar Perbandingan Bahasa Austronesia" (Blust 1995c) lan "Kamus Bahasa Thao-Inggris" (Blust 2003b). Kakaryan dané tiosan  sané taler kaloktah inggih punika mamurda The Austronesian Languages warsa 2009. Bukuné puniki pinaka buku kapartama sané kasurat olih adiri nanging sida ngranjingin saluir pahan linguistik, sekadi fonologi, sintaksis, morfologi, pauwahan suara, miwah sané tiosan sané wenten ring saluir basa Austronesia.

 Bidang 
Blust nyelehin 97 basa Austronesia saking makudang-kudang genah, sekadi Serawak, Papua Nugini, miwah Taiwan. Ring Taiwan dané sampun ngamargiang panyelehan ring basa Formosa sekadi Thao, Kavalan, Pazeh, Amis, Paiwan, Saisiyat. Kamus indik basa Thao sané sampun kakaryanin punika dados kamus basa Thao sané pinih jangkep ritatkala kahanan ipun sané ngancan rered. Kamusé punika kawangun antuk 1100 kaca. Blust taler seneng ring aspek linguistik lan kebudayaan saking mitologi pelangi lan naga.

 Wafat 
Blust lebar ring Honolulu, Hawaii, Amerika Serikat duk 5 Januari 2022 ring yusannyané 81 tiban. Dané lebar santukan keni panyungkan kanker selami 13 tiban 

 Pustaka